open-index/open-wikipedia-markdown huggingface dataset:
Sekretærproblemet

**Sekretærproblemet** er et berømt problem som benytter optimal stansteori (valg av et optimalt tidspunkt for å utføre en bestemt handling). Problemet har blitt studert mye i statistikk og beslutningsteori. Det er også kjent som *giftemålsproblemet*, *sultanens medgift-problemet*, *googol-spillet* og *beste-valg-problemet*.

Den grunnleggende formuleringen av problemet er som følger: Forestill deg en administrator som ønsker å ansette den beste sekretæren ut av *n* rangerbare søkere for en stilling. Søkerne blir intervjuet en for en i tilfeldig rekkefølge. En beslutning må treffes umiddelbart etter intervjuet for den enkelte søker. Når søkeren er avvist kan man ikke kalles inn igjen. I løpet av intervjuet kan administratoren rangere søkerne blant alle som er intervjuet så langt, men har ingen kjennskap til kvaliteten til søkere som ennå ikke er intervjuet. Spørsmålet er om den optimale stopp strategi (stopp regelen) som maksimerer sannsynligheten for å velge den beste søkeren. Hvis beslutningen kan utsettes til slutten, kan man løse dette simpelthen med maksimum seleksjons algoritmen og velge den maksimale på slutten. Vanskeligheten er at beslutningen må treffes umiddelbart.

## Problemformulering
Selv om det finnes mange måter å formulere problemet på, kan det formuleres som følger:

*Det skal ansettes en person
*Det er *n* søkere til stillingen, og *n* er kjent.
*Søkerne, hvis de blir sett under ett, kan rangeres fra best til verst.
*Søkerne er intervjuet sekvensielt i en tilfeldig rekkefølge, med hver orden like sannsynlig.
*Umiddelbart etter intervjuet må søkeren enten aksepteres eller forkastes, man kan ikke gå tilbake på beslutningen.
*Beslutning om å akseptere eller forkaste en søker kan bare være basert på den relative rangeringen av søkerne så langt.
*Målsetning for den generelle løsningen er å velge den beste søkeren ut av en hel gruppe. Dette er det samme som å maksimere forventet forventet avkastning, med avkastning definert som 1 for den beste søkeren, og 0 ellers.

## Litteratur
* 
* 
* 
* 
* 
* 
*
* 
* 
* Hill, T.P. "Knowing When to Stop". *American Scientist*, Vol. 97, 126-133 (2009). (For fransk oversettelse, se cover story i juliutgaven av *Pour la Science* (2009))
* 
* 
* Merrill R. Flood, letter written in 1958, a copy of which can be found in the Martin Gardner papers at Stanford University Archives, series 1, box 5, folder 19.
* Martin Gardner, New Mathematical Diversions from Scientific American. Simon and Schuster, 1966, Chapter 3, Problem 3 [reprints his original column published in February 1960 with additional comments].
* 
* *Framing Our Thoughts: Ecological Rationality as Evolutionary Psychology's Answer to the Frame Problem*, Timothy Ketelaar and Peter M. Todd, Chapter 5 of *Conceptual Challenges in Evolutionary Psychology*, p.&nbsp;187.
* 
*
* Robert J. Vanderbei "The Postdoc Variant of the Secretary Problem"
Ingrid Kvernvolden

**Ingrid Byrøygard Kvernvolden** (født 1998) er en norsk tidligere fotballspiller som er ekspertkommentator for TV 2.

Hun startet karrieren i Brumunddal Fotball som femåring, før hun gikk til Fart. Hun signerte for LSK Kvinner i 2016 og spilte der i to sesonger. Før 2019-sesongen signerte hun for Røa. Oppholdet ble ødelagt av at hun først røk korsbåndet i venstre kne, deretter i høyre. I desember 2020 ble det kjent at hun hadde signert for Kolbotn.

I august 2022 valgte hun å trappe ned og forlot dermed Kolbotn, og signerte igjen for Fart. Foran 2023-sesongen gikk hun til tilbake til spill for Brumunddal.

I 2023 ble hun fotballekspert for NRK, hvor hun i tillegg til å være en del av kanalens dekning av Toppserien også var en av ekspertene under VM i Australia og New Zealand. Under EM 2024 for herrer i Tyskland var hun ekspertkommentator for NRK.

I 2025 ble Kvernvolden ekspertkommentator for TV 2.

## Referanser


## Eksterne lenker
*
Extended file system

**extended file system** eller **ext**, er et tidligere POSIX-kompatibelt filsystem for Linuxkjernen. Det ble utviklet av den franske programvareutvikleren Rémy Card for å overvinne visse begrensninger i MINIX file system, og hadde en metadatastruktur som var inspirert av det tidligere Berkeley Fast File System i Berkeley Software Distribution (BSD). ext debuterte den 5. juli 1992 i versjon 0.96c av Linuxkjernen, og var den første implementasjonen som benyttet et virtuelt filsystem. Ext kunne håndtere filer på opptil 2 gigabyte i størrelse.

ext ble erstattet av ext2 og xiafs. Disse to systemene konkurrerte i begynnelsen, men ext2 ble til slutt ledende. Den 14. januar 1997 ble ext fjernet fra versjon 2.1.21 av Linuxkjernen, og er ikke lenger i bruk.

## Referanser
MiNT is Now TOS

**MiNT is Now TOS (MiNT)** er en fri og åpen operativsystemkjerne for Atari ST og dens etterfølgere. Sammen med de frie systemkomponentene fVDI utstyrsdrivere, XaAES grafiske miniprogrammer (widgets) for grafiske brukergrensesnitt, og filbehandleren TeraDesk, sørger MiNT for et fritt alternativ til Atari TOS som har støtte for fleroppgavekjøring.

Første versjon ble lansert i juni 1993. Siste versjon er 0.97, som ble lansert 10. desember 2017.

## Eksterne lenker
* MyAeS, Offisiell hjemmeside
Annette Katzmann

**Annette Katzmann** (født 31. januar 1960 i Esbjerg) er en dansk skuespillerinne. Hun ble utdannet på skuespillerskolen ved Århus Teater i 1989. Foruten en rekke teaterforestillinger, blant andre med *Teater Rio Rose*, har hun medvirket i TV-serier og i film. 

## Film og TV
* *Skat - det er din tur* (1997)
* *[[Rejseholdet]]* (2000)
* *Hotellet* (2002)
* *Fluerne på væggen* (2005)
* *[[Arvingene|Arvingerne]]* (2014)

## Referanser


## Eksterne lenker
*
Xiafs

**Xiafs** er et tidligere filsystem for Linuxkjernen. Filsystemet ble skapt og utviklet av Frank Xia og var basert på MINIX file system. Xiafs ble lansert den 13. mars 1993 i versjon 0.99.7 av Linuxkjernen.

Xiafs var ment å erstatte extended file system (ext) og konkurrerte i begynnelsen med ext2.

Filsystemet er idag ikke lenger i bruk. Det ble fjernet den 14. januar 1997 fra versjon 2.1.21 av Linuxkjernet sammen med ext.

## Eksterne lenker
*En moderne implementasjon av Xiafs
KolibriOS

**KolibriOS** er et fritt og åpent operativsystem for x86 som er skrevet fullstendig i assembler. Det ble opprettet som en fork av MenuetOS i 2004, og har vært under utvikling siden da.

På grunn av sin lille størrelse, har vitenskapsmenn kunngjort at de var i stand til å lagre KolibriOS på en liten vanndråpe ved å bruke syntetiske DNA-molekyler, og sette inn en funksjonell kopi uten en eneste feil.

Versjon 0.7.7.0 r7645 ble lansert 1. mai 2019.

## Referanser
Spenn (mekanikk)

**Spenn** er avstanden mellom to mellomliggende støtter for en struktur som f. eks. en bjelke eller en bro.
Et spenn kan bestå av en bjelke eller et tau. Den første typen er brukt for broer, den andre for kraftledninger, telefonlinjer, noen typer antenner eller for taubaner.

Spenn er en betydelig faktor i å finne styrke og dimensjonen for en bjelke og som igjen bestemmer det maksimale bøyemoment og nedbøyning. Maksimalt bøyemoment M_{max} og nedbøyning \delta_{max} i skissen til høyre av en bjelke er funnet ved hjelp av formelene:

:M_{max} = \frac {q L^2} {8}

:\delta_{max} = \frac {5 M_{max} L^2} {48 E I} = \frac {5 q L^4} {384 E I}

der 
: q = Jevnt fordelt belastning
: L = Lengde mellom de to støttene (spenn)
: E = Elastisitetsmodul
: I = Det annet arealmoment

Merk at maksimalt bøyemoment og nedbøyning oppstår midt mellom de to støttene. Av dette følger det at hvis spennet blir doblet, vil maksimalt moment (og med det spenningen) firedobles, og nedbøyningen vil øke med en faktor på seksten.

## Referanser
Cecilie Cottis Østreng

**Cecilie Cottis Østreng** (født 28. oktober 1967) er en norsk forfatter som bor i Oslo. Hun debuterte i 2013 med diktsamlinga *Om hvor langt det er til Ullern*. Østreng er kommunikasjonsrådgiver.

## Bibliografi
* 2013 &ndash; *Om hvor langt det er til Ullern* &ndash; dikt
* 2015 &ndash; *Mingvasevann* &ndash; dikt
De grønne (Sveits)

**De grønne** (fransk: *Parti écologiste suisse* (*PES*) eller *Les Verts*, tysk: *Grüne Partei der Schweiz* (*GPS*), italiensk: *I Verdi Partito ecologista svizzero* (*PES*), retoromansk: *La Verda Partida ecologica svizra* (*PES*)) er det femte største sveitsiske partiet, representert i Nasjonalrådet, og det største partiet som ikke er representert i Forbundsrådet. Partiet er organisert som en sammenslutning av grønne partier i de enkelte kantonene.

## Historie
Det første grønne partiet i Sveits ble stiftet 1971 som et lokalparti i byen Neuchâtel. I 1979 ble Daniel Brélaz valgt til Det sveitsiske nasjonalrådet som verdens første grønne parlamentsmedlem. De følgende årene ble det dannet grønne partier mange steder.

I 1983 ble to grønne landssammenslutninger stiftet: I mai måned ble *Føderasjonen av grønne partier i Sveits* stiftet i Fribourg, og i juni måned dannet noen venstre-orienterte grupperinger *Sveits' grønne alternative parti* i Bern. I 1990 strandet et forsøk på slå sammen de to organisasjonene. Senere har noen medlemmer av de alternative partiet skiftet til Føderasjonen. I 1993 skiftet Føderasjonen navn til *De grønne partiet i Sveits*.

I 1986 ble for første gang to grønne medlemmer av en kantonregjering, innvalgt i Stenderrådet i Bern.

I 1987 ble Det grønne partiet i Sveits medlem av Det europeiske grønne partiet.

På 1990-tallet ble medlemmer av partiet ordførere, medlemmer av Høyesterett. I 1999 ble Verena Diener president for en kantonregjering.

I 2004 ble partiet splittet i kanton Zürich. Utbryterne dannet senere *Det grønnliberale partiet* som har deltatt i nasjonale valg siden 2007.

## Oppslutning i valg
### Nasjonalforsamlingen

## Referanser


## Eksterne lenker
* 
*
Muscadet

**Muscadet** er en fransk hvitvin. Den dyrkes i den vestlige enden av Loiredalen, i nærheten av byen Nantes i regionen Pays de la Loire. Det produseres mer Muscadet enn noen annen vin i Loire. Den lages av druen Melon de Bourgogne. Etter franske vinlover, *[[Appellation d'origine contrôlée]], er* viner oppkalt etter regionen de er plantet eller etter druetype (sistnevnte kun i Alsace). Navnet *Muscadet* er derfor et unntak. Navnet ser ut til å referere til en karakteristikk av vin produsert av Melon de Bourgogne: *vin qui en fn-goût musqué* - 'vin med en muskattaktig smak,' selv om vinekspert Tom Stevenson noterer at Muscadetviner ikke har mye, om noen, «muskiness» eller Muscatsmak eller aromaer.

Den eneste varianten som brukes til å produsere Muscadet, Melon de Bourgogne, ble først plantet i regionen en gang i løpet av 1600-tallet. Druen ble dominerende etter hard frost i 1709 drepte de fleste av regionens viner.

Muscadet er ganske rimelige viner som i vinpressen ofte omtales som «røverkjøp» og seriøse utfordrere til Chablis til under halve prisen.

## Referanser


## Eksterne lenker
* Slår knockout på Chablis
Skadd sektor

En **skadd sektor** er en disksektor på en datamaskins disklagring eller flashminne som enten er utilgjengelig eller ikke kan skrives til på grunn av permanent skade, slik som fysisk skade på diskens overflate eller feil med flashminnets transistorer. Skadde sektorer kan vanligvis oppdages av verktøy som CHKDSK eller Microsoft ScanDisk på Microsoftsystemer, eller badblocks på Linux og andre Unix-lignende operativsystemer. Når programmene finner slike sektorer, kan programmet merke dem som uleselige og operativsystemet hopper over dem i fremtiden.

## Eksterne lenker
* Definisjon på skadde sektorer
* Bad Sector Remapping Techniques
Masthead

**Masthead** i amerikansk språk er en publikasjons faste plass i hver utgave, hvor eiere, avdelinger, ledere og adresser er oppført, som i britisk engelsk er kjent som *imprint*.

I Storbritannia og mange andre samveldeland er *forlegger* for en publikasjon en tittel som står på forsiden; som i amerikansk-engelsk betegnes som *Masthead*.

## Referanser
The Blade (avis)

***The Blade***, også kjent som ***Toledo Blade***, er en dagsavis i Toledo i Ohio i USA som ble publisert første gang 19. desember 1835.

## Oversikt
Den første utgaven av det som da var *Toledo Blade* ble utgitt første gang 19. desember 1835. Den er blitt publisert daglig siden 1848 og er den eldste kontinuerlig drevne bedrift i Toledo.

Grunnleggeren, David Ross Locke, fikk nasjonal berømmelse for avisen under borgerkrigen da han skrev under pseudonymet *Petroleum V. Nasby*. Locke skrev satirer om emner som slaveriet som årsak til borgerkrigen . President Abraham Lincoln likte Nasbys satirer og stundom siterte de. I 1867 kjøpte Locke Toledo Blade.
Avisen strøk  "Toledo" fra toppen på forsiden *bladets «[[masthead]]»* i 1960.[3].
Fra 2015 har John Robinson Block. vært sjefredaktør. Hans familie kjøpt avisen i 1926, og de har også eget media konglomerat, *Block Communications* som eier kabel-TV, TV-stasjoner, og et Internett-nettverk, Buckeye Express.
*Bladet* hadde  det 83. største avis opplag i USA (2015)

*Toledo Blade* ble oppkalt etter den berømte børsmakerindustri, opprinnelige fra byen Toledo, Spania. Dens motto på forsiden under masthead er *One of America's Great Newspapers.*

## Hendelser
*Bladets* fotojournalist Allan Detrich forlot avisen da det ble oppdaget at han hadde endret digitalt et bilde som ble publisert på forsiden av den 31. mars 2007 edition. En påfølgende undersøkelse avslørte at han hadde digitalt endret og publisert æ79 bilder i løpet av de første 14 ukene av 2007, 58 som gikk enten i *Blade* eller på nettsiden.

Medlemmer i flere fagforeninger arbeidet uten kontrakter fra mars til august 2006. I løpet av august 2006 sa *Blade* opp 25% av alle ansatte. streik og lockout ble avsluttet i mai 2007.

I mai 2014 annonserte *Block Communications* planer om å legge ned *Bladet*&#x27;s produksjonsanlegg, inkludert trykkeriene i sentrum.

### ''Toledo Free Press'' går til rettssak

I oktober 2011 anla *Blade* sak mot den rivaliserende avisen *Toledo Free Press*, hevdet at *Blade*s daglig leder og nåværende *Free Press* utgiver, Thomas F. Pounds krenket en avtale fra 2004 som inneholdt et ikke-konkurrere punkt. i Henhold til *FreePress*, begrunnet  *Blade* det med en redaksjonell tegneserie som kritisere *Blade*&#x27;s holdning til utvikling av Downtown og planer om Rave Kinoer og Hollywood Casino; *Blade* siterte tegneserien som grunnlag for sin sak
: "på, eller omtrent 21. august 2011, Pounds ... tillot *Toledo Free Press på* å publisere en tegneserie som var en karakterisering av John R. Block og Allan Block som sammen med *Blade*  reiste en bygning som kastet en skygge over arbeidsplasser, skatteinntekter, investeringer og utvikling avToledo.

I desember 2011 svarte *Free Press* på søksmålet og stilte et motkrav, hevdet at *Blade*s eiere Block Communication
: *forsøke å utøve tvang på *Free Press*, og at den ikke-konkurrerende avtale utløp i 2005, Blade&#x27;s bruk av den som et lovlig våpen i 2011 ble bare som et verktøy til økonomisk skade , Free Press og utgiveren var godt utenfor rammene av rimelig og lovlig konkurranse.*

## Referanser


## Eksterne lenker
*
Ruth Arnestad Lødrup

**Ruth Arnestad Lødrup** (født 20. oktober 1902 i Kristiania, død 4. september 1981 i Oslo) var en norsk designer og tekstilkunstner. Hun er best kjent for sitt virke som tekstildesigner, men hun designet også bruksgjenstander og brukskunst for blant annet Hadeland Glassverk og Egersund Fayancefabrikk.

## Utdanning
I 1919 begynte hun sine studier ved Statens kvinnelig industriskole, før hun fortsatte studier ved Nini Stoltenbergs vevskole og Statens Håndverks- og Kunstindustriskole. Hun var ferdigutdannet fra sistnevnte skole i 1926.

## Virke
Arnestad Løpdrup var en del av en generasjon med modernistiske brukskunstnere som designet en rekke type gjenstander. I 1930-årene designet hun husholdningsartikler og brukskunst for Egersund Fayancefabrikk og Hadeland Glassverk, i tillegg til at hun gjorde seg bemerket som designer av bokbind.

Hennes viktigste innsats var likevel som tekstilkunstner. Da Oslo rådhus åpnet i 1950 var det med en rekke møbelstoffer, gardiner, veggdekker og tepper tegnet av Arnestad Lødrup. Etter hvert i karrieren spesialiserte hun seg innen kirketekstiler, og de fleste av hennes offentlige verk gjennom resten av hennes karriere var dette.

På 1930-tallet deltok hun også i en rekke kollektivutstillinger både nasjonalt og internasjonalt, deriblant Verdensutstillingen i Paris i 1937 og Håndverksutstillingen i Berlin i 1938. Ved sistnevnte utstillinge vant hun bronsemedalje.

Hun underviste også i tekstiltegning ved Statens kvinnelige industriskole i årene 1932-1965.

## Utvalgte verk
* Paramenter til en rekke kirker, bl.a.: Messehakel, Moss kirke (1929), Uranienborg kirke, Oslo (1929 og 1931), Nidarosdomen (1939)
* Bispekåpe, Hålogaland bispedømme (1930)
* Messehakel, Sjømannskirken i London (1931), Domkirken i Bergen (1934), Fagerborg kirke, Oslo (1936), Lillestrøm kirke (1949)
* Paramenter og gulvtepper, Kong Haakons kirke, København (1958)
* Antependium, Hoff kirke, Toten (1959)
* Prekestolklede, Ål kirke (1959)
* Messehakel, Rakkestad kirke (1962), Grorud kirke (1964), Egersund kirke (1965), Vardø kirke (1968), Brønnøysund kirke (1979)
* Gulvtepper Festgalleriet og gardiner Formannskapssalen, Rådhuset i Oslo (1950)
* Kunstindustrimuseet i Oslo

## Referanser


## Eksterne lenker
* Nasjonalmuseets samlinger
Wright Exhibition Team

**Wright Exhibition Team** var en gruppe av tidlige flygere, opplært av brødrene Wright på Wright Flying School i Montgomery, Alabama i mars 1910. 

## Historie
Gruppen ble dannet i 1910 etter forslag fra A. Roy Knabenshue.

Gruppenopptrådte offentlig første gang 13. juni 1910 på Indianapolis Motor Speedway. 

Teamet utførte flykunster og satte rekorder for høyde «4&nbsp;939 fot» og utholdenhet. 

Flygerne fikk betalt 20 dollar per uke og 50 dollar i døgnet når de fløy. I august var det fem separate lag som fløy samtidig. De fikk tilsammen utbetalt 186&nbsp;000 dollar. 

Ralph Johnstone var den første som omkom. Etter forsøk på å sette ny høyderekord over Denver Overland Park i november, satte Johnstone flyet sitt i Walter Richard Brookins' *spiral dip dive*. Han styrtet i bakken, og ble knust. En måned senere, nyttårsaften 1910 ble Arch Hoxsey drept på samme måte. Selv om laget hadde tapt to av stjernene sine, ble ny piloter utdannet av Wesh og laget fortsatt opptre rundt i landet på 25 steder. 

Plaget av flere dødelige havarier ble gruppen oppløst i november 1911.

## Medlemmer
* Leonard Warden Bonney (1884-1928) †
* Walter Richard Brookins (1889-1953).
* Frank Trenholm Coffyn (1878-1960) 
* Howard Gill (1883-1912) †
* Archibald Hoxsey (1884-1910) †
* Ralph Johnstone (1880/?1886-1910) †
* A. Roy Knabenshue (1875-1960) var lagets leder.
* Philip Orin Parmelee (1887-1912) †
* James Clifford Turpin (1886-1966), pilot og mekaniker
* Arthur L. Welsh (1875 eller 1881-1912) †. Han ble drept i en kollisjon mens han demonstrerte et Wright modell C fly for den amerikanske hæren i 1912.
* Spencer Kran - mekaniker
* James Davis - mekaniker

## Tidslinje
* 13. juni 1910 Første opptreden: Indianapolis Motor Speedway
* oktober 1910 Walter Brookins havarerer med Wright Baby Grand på Belmont Park i New York.
* november 1910 Ralph Johnstone ommkommer i Denver Overland park.
* 31. desember 1910 Arch Hoxsey omkommer
* mai 1911 Walter Brookins forlater gruppen.
* 12. - 20. august 1911 Chicago, Illinois, Grant Park
* november 1911 Wright's team mister Welsh

## Referanser
Proms gate

**Proms gate** er en gate i  strøket Skansen i Bergen, som går fra krysset Øvre Blekeveien/Skanselien til Småskansen, på bergensk ofte kalt «Prommen». Den er oppkalt 1895 etter bergenskjøpmann Jacob Prom jr. (1788–1833), som eide Store Bleken fra 1827. Proms gate er nederste holdeplass på Fløibanen.
Skyt på pianisten

***Skyt på pianisten*** (originaltittel *Tirez sur le pianiste*) er et fransk kriminal-drama fra 1960, regissert av François Truffaut med Charles Aznavour og Marie Dubois  i hovedrollene.

## Handling
Edouard Saroyan er en pianist for klassisk musikk bosatt i Paris, som opplever at hans kone, Thérèse Saroyan, begår selvmord. Han tar deretter på seg det fiktive navnet Charlie Koller. En servitør, Lena, forelsker seg i Charlie. Men hun kjenner i hemmelighet til hans egentlige identitet. 

Men når brødrene hans får problemer med gangstere, blir Charlie utilsiktet dratt inn i alt dette kaoset - og han blir tvunget til å slutte seg til familien han en gang forsøkte å flykte fra. Filmen deler romanens dystre handling om en mann som forsøker å gjemme seg fra sin tidligere tilværelse. Men han klarer aldri å fullstendig unnslippe fortiden sin.

## Rolleliste
* Charles Aznavour - Charlie Kohler / Edouard Saroyan
* Marie Dubois - Léna
* Nicole Berger - Thérèse Saroyan
* Michèle Mercier - Clarisse
* Albert Rémy - Chico Saroyan

## Referanser


## Eksterne lenker
*
Bussterminalen Grønland holdeplass

**Bussterminalen Grønland holdeplass** ligger i Schweigaards gate utenfor Oslo bussterminal. Her stopper noen bybusslinjer. Trikkene på Gamlebylinjen stoppet her inntil trikken ble flyttet til Dronning Eufemias gate i oktober 2020. Det er kort vei til Oslo S, Jernbanetorget og Grønland T-bane er også i nærheten.

Sporveien skrev om holdeplassen: 
«Strekningen i Schweigaards gate der holdeplassen ligger ble tatt i bruk som trikketrasé i 1957. ... Dagens holdeplass ble trolig etablert rundt 1990, i forbindelse med at sporet ble flyttet til dagens posisjon (det lå tidligere midtstilt), samt åpningen av Bussterminalen og Gallleri Oslo i 1987.»

## Referanser


## Eksterne lenker
Kombinert under Vinter-OL 2018

**Kombinert under Vinter-OL 2018** ble arrangert i Alpensia Ski Jumping Centre og Alpensia Cross-Country Centre mellom 14. og 22. februar 2018. Det ble konkurrert i tre øvelser: normalbakke, stor bakke og lagkonkurranse. 51 utøvere deltok.

## Medaljefordeling

## Medaljevinnere

## Referanser


## Eksterne lenker
* 
* PyeongChang 2018 Nordic Combined Results på olympics.com
* Nordic Combined at the 2018 Winter Olympics på olympedia.org
A. Roy Knabenshue

**Augustus Roy Knabenshue** (1876–1960) var en amerikansk luftfartsingeniør og flyger.

## Biografi
Han ble født 15. juli 1876 i Lancaster i Ohio, som sønn av Salome Matlack og Samuel S. Knabenshue, en pedagog og politisk skribent for *[[Toledo Blade]]* i mange år. Han tjenestegjorde som USAs konsul i Belfast fra 1905 til 1909, og som generalkonsul i Tianjin fra 1909 til 1914.

Han utførte barnstorming og arbeidet som daglig leder for Wright Exhibition Team. Fra 1933 til 1944 arbeidet han for National Park Service og i en bedrift i Los Angeles som modifiserte eldre fly.

I 1958 fikk han hjerteinfarkt. Han fikk et nytt infarkt i sitt andre hjem i en trailerpark i Arcadia, California 21. februar 1960. Han døde den 6. mars 1960 i Evergreen Sanatorium i Temple City, California.

Han ble gravlagt 9. mars 1960 i Portal of the Folded Wings Shrine to Aviation i Valhalla Memorial Park Cemetery i North Hollywood i California.

## Legacy

* En av de første i USA til å utvikle en styrbar ballong
* I 1904 loset han det første vellykkede luftskipet i Amerika i St. Louis World's Fair
* Wright-selskapet leide ham i 1910 til å administrere 1910-1911 Wright-utstillingen
* I 1913 bygde han det første passasjerluftskipet i Amerika: *White City*

## Referanser
Kortbaneløp på skøyter under Vinter-OL 2018

**Kortbaneløp på skøyter under Vinter-OL 2018** ble arrangert på Gangneung Ice Arena mellom 10. og 22. februar 2018. Det ble konkurrert i åtte øvelser, de samme øvelsene som under Vinter-OL 2014. Ca. 180 deltakere deltok.

## Program

## Medaljefordeling

## Medaljevinnere
### Menn

### Kvinner

## Deltakere
;Deltakerantall

## Referanser




## Eksterne lenker
* 
* PyeongChang 2018 Short Track Results på olympics.com
* Short Track Speed Skating at the 2018 Winter Olympics på olympedia.org
Kunstløp under Vinter-OL 2018

**Kunstløp under Vinter-OL 2018** ble arrangert på Gangneung Ice Arena mellom 9. og 23. februar 2018. Det ble konkurrert i fem øvelser, de samme som under Vinter-OL 2014. Ca. 148 deltakere deltok.

## Medaljefordeling

## Medaljevinnere

## Referanser


## Eksterne lenker
* 
* PyeongChang 2018 Figure skating Results på olympics.com
* Figure Skating at the 2018 Winter Olympics på olympedia.org
Langrenn under Vinter-OL 2018

**Langrenn under Vinter-OL 2018** ble arrangert i Alpensia Cross-Country Centre mellom 10. og 25. februar 2018. Det ble konkurrert i tolv øvelser, de samme som under Vinter-OL 2014, men med andre stilarter. Ca. 310 utøvere deltok.

## Medaljefordeling

## Medaljevinnere
### Menn

### Kvinner

## Referanser


## Eksterne lenker
* 
* PyeongChang 2018 Cross Country Skiing Results på olympics.com
* Cross Country Skiing at the 2018 Winter Olympics på olympedia.org
Knut Johannesson Skaale

**Knut J. Skaale**, også kalt «Jøra-Knuten» (født *Knut Johannesson* 20. juli 1843, død 5. januar 1900) var en norsk fartøybygger fra Rosendal i Kvinnherad kommune, Hordaland. Skaale bygde rundt hundre fartøy. Han er mest kjent for å ha konstruert jakta «Gjøa», som Roald Amundsen brukte da han seilte Nordvestpassasjen tidlig på 1900-tallet.

## Biografi
Knut J. Skaale ble født på Nes i Rosendal og var sønn av fartøybygger Johannes Jørgensson. Han flyttet senere til Skaala som han la til etternavnet sitt. Kallenavnet «Jøra-Knuten» fikk han fordi han var fra Jørgens-tunet, som var en vanlig navnebruk om personer i Kvinnherad. Skaale begynte som læregutt hos Tørris Skaaluren da han var 16 år gammel, og var noen år i lære. Skaale bygde deretter sin egen verv ved siden av Tørris i dagens Skålevika, der han konstruerte alle fartøyene sine. I tillegg drev han med et større rydningsarbeid på faren sin gård. Skaale gifta seg med Anna Farteinsdotter og de fikk én sønn, Knut K. Skåla.

## «Gjøa»
Skaale bygde «Gjøa» etter bestilling fra nordlandsskipper Asbjørn Sexe fra Ullensvang, som trengte en ny jakt. I denne perioden ble Skaale og Sexe også nære venner og holdt kontakten siden. Både kona og faren til Skaale ble med i arbeidet med å bygge skuta; blant annet høvla kona deler av kjølen på henne. Han fant mye av tømmeret ved Bjørgane i Ølve, men masten og rundholtene fikk han hugget på Varaldsøy. Skuta stod klar i 1872 og de døpte henne «Gjøa» etter kona til Sexe. I 1887 ble hun solgt til en selfanger i Nord-Norge og det ble lagt ishud på henne. Roald Amundsen kjøpte deretter skuta i 1901 til bruk som ekspedisjonsskip i Arktis.

## Død
Skaale døde av leversykdom 5. januar 1900 og ble jordfestet den 12. januar.

## Referanser


## Litteratur
* Nerhus, Hans. «Kap. II». I *«Gjøa» : vår verdskjente minneskute*. Oslo: Forlaget form og farge, 2. oppl., 1981.
* Statsarkivet i Bergen, klokkerbok for Kvinnherad prestegjeld nr. A2, Kvinnherad sokn 1873–1900.
* Vaage, Erling. «Nyreisingstid 1850–kring 1900». I *Kvinnherad band 1, bygdesoga*. Rosendal: Kvinnherad bygdeboknemd, 1972.
Nationalsozialistische Betriebszellenorganisation

**Nationalsozialistische Betriebszellenorganisation** (*Nasjonalsosialistisk bedriftscelleorganisasjon)*, forkortet **NSBO**, var en fagforening underlagt NSDAP i Tyskland i mellomkrigstiden. NSBO ble grunnlagt i 1928 etter et forslag av Johannes Engels om å samle flere grupper organiserte arbeidere som også var medlemmer i Berlin-NSDAP.

## Strukur

Foreningen var i utgangspunktet organisert i en vertikal, hierarkisk struktur. Det laveste nivået besto av omtrent fem industriarbeidere i en bedrift. De utgjorde en bedriftscelle som var underordnet sin leder. Lederen for hver enkelt bedriftscelle svarte til sin overordnede leder i sin respektive gruppe av bedrifter, som igjen svarte til sin overordnede i sin industrigruppe eller bransje. Selv om den hierarkiske strukturen var ment å danne klare kommandolinjer fra øverste hold og ned til hver enkelt bedriftscele, sto imidlertid celle-lederne forholdsvis fritt til å velge hvordan de skulle aksjonere og rekruttere.

## Innflytelse
Fagforeningen ble stiftet til tross for Adolf Hitlers ambivalente holdning til fagforeninger. Hitler hadde tidligere omtalt fagforeninger som hjelpeorganer for marxismen, men anerkjente også deres funksjon som ivaretakere av arbeideres rettigheter.

NSBO ga ut tidsskriftet *Signale!* fra november 1928. Kun seks forskjellige utgivelser finnes i tyske arkiver i dag. Den siste gjenværende utgivelsen er unummerert og er fra mars 1931.

15. januar 1931 ble NSBO erklært en riksdekkende avdeling i NSDAP. I den forbindelse satte daværende regionleder i Berlin-NSDAP, Joseph Goebbels, i gang en massiv markedsføringskampanje for å rekruttere medlemmer til organisasjonen. Med bruk av blant annet slagordet «Hinein in die Betriebe» («inn i bedriftene»), forkortet «Hib», økte medlemstallet i NSBO fra 200 000 ved starten av 1931, til om lag 300 000 medlemmer ved utgangen av året.

I 1935 ble NSBO lagt under Tysk arbeidsfront (Deutsche Arbeitsfront), og opphørte dermed å eksistere som en egen organisasjon.

## NSBOs formål
Den uttalte hensikten med fagforeningen var å rekruttere arbeidere, og da særlig industriarbeidere, til NSDAP. Det har imidlertid blitt satt spørsmålstegn ved NSBOs egentlige formål. Gunther Mai mener formålet med organisasjonen egentlig ikke var å sikre medlemmenes sosialøkonomiske interesser, men at det snarere var en ren politisk og instrumentell organisasjon for å sanke velgere til NSDAP. NSBO kan forstås som et forsøk på å nå enda flere arbeidervelgere, særlig i områder der KPD og SPD sto sterkt. Meningene om NSBOs formål var delte også i selve organisasjonen.

## Kollektivtransport-streiken i 1932

Selv om NSBO etter 1931 fortsatt var en liten organisasjon sammenliknet med den demokratiske og den kristne fagforeningen, fikk foreningen større innflytelse på enkelte arbeidsplasser etter medlemstilsiget og anerkjennelsen økte. NSBO markerte seg blant annet ved å ta ut 1200 medlemmer som jobbet i Berliner Verkehrs-Aktiengesellschaft (BVG) i kollektivtransport-streiken i Berlin i 1932.

## Se også
* Tysk arbeidsfront
* Kraft durch Freude
* Reichsarbeitsdienst

## Referanser
Svanhild Rolfsen

**Svanhild Rolfsen** (født 1946) er kjent for å være den første kvinnen som ble fast ansatt på norsk sokkel, hvor hun arbeidet som sykepleier.

## Friggfeltet
Sammen med Marit Høiland reiste Rolfsen ut til Friggfeltet den 2. august 1977. På dette tidspunktet hadde hun arbeidet som sykepleier i ti år på fastlandet. Både Svanhild Rolfsen og Marit Høiland var begge ansatt i Elf Norge A/S.

## Arbeidsoppgaver
I tillegg til generelle helsemessige arbeidsoppgaver utgjorde behandling av psykiske plager en stor del av arbeidsdagen. Etter en periode som sykepleier i fast offshore rotasjon, ble Svanhild Rolfsen i 1984 supervisor med dager på land i tillegg til offshore rotasjon. Med stillingsendringen begynte hun også å arbeide med helsekampanjer knyttet til asbestinformasjon, prostata-, aktivitets- og audiokampanjer m.m. som bidrag til økt kunnskapen til de ansatte under krevende arbeidsforhold.

## Redningsaksjon i Nordsjøen
Den 7. mai 1981 fikk radiorommet på Frigg inn en melding om at en mann hadde fått deler av beinet sitt revet av, og som befant seg i en fiskebåt ca. 25 minutter unna med helikopter. Værforholdene var røffe. Helikopteret som ble brukt til persontransport mellom plattformene på Friggfeltet, ble rekvirert til å hente ut mannen. Svanhild Rolfsen var med på redningsoppdraget. Bølgene var 15-17 meter høye, og vinden hadde en styrke på 45 knop. Rolfsen ble sendt ned for å hente opp mannen. Under yttterst vanskelige forhold fikk hun spent mannen fast på en båre og fikk ham heist ham opp i helikopteret. Mannen ble sendt til Haukeland sykehus og overlevde skadene. Saken vakte stor oppmerksomhet i mediene, og Rolfsen ble tildelt et fat av sikkerhetsdirektøren som takk. 

For sin innsats 7. mai 1981 ble hun tildelt Carnegies Heltefonds gullmedalje, den høyeste av fondets utmerkelser. Hun ble også kåret til årets navn i VG i 1981.

## Referanser
Vort Land (finansieringsgruppe)

**Vort Land** var en hemmelig antimarxistisk finansieringsgruppe som ble stiftet i 1923. Gruppen besto av Johan Throne Holst, Karl Rasch, Reidar Gording, Gustav Henriksen, Christian Hansson, Johan H. Andresen, Harald Bjerke, Willhelm Willumsen, Hartvig Johansen, Arthur H. Mathiesen og var ledet av Ole Johannes Storm. Severin Segelcke var gruppens generalsekretær. Vort Land forsøkte å påvirke de borgerlige partiene til å gjennomføre økonomiske innstramminger og dreie partiene i en klarere antikommunistisk retning. 

## Samarbeid med Høyre
Kort tid etter opprettelsen i 1923 kom Vort Land i kontakt med Høyre. Gruppen hadde på mange områder sammenfallende politiske målsetninger med Høyre. I løpet av valgkampen i 1924 ble Vort Land partiets viktigste inntektskilde. Samme år la Høyre ned sin finanskomité og frem til 1926 var Vort Land partiets hovedinntektskilde. Gruppen forsøkte flere ganger å presse partiet til å gjennomføre større budsjettkutt. I 1926 brøt gruppen med Høyre over en uenighet om Lykkeregjeringens budsjettpost om Flåmsbanen.

## Samarbeid med Frisinnede Venstre
Vort Land knyttet også kontakt med Frisinnede Venstre i 1924. Etter et langvarig og tett samarbeid med Høyre hadde Frisinnede Venstre fra 1922 gått inn for en mer uavhengig linje. Den økonomiske støtten fra Vort Land skulle i stor grad brukes til dette prosjektet. Kort tid etter at kontakten med finansieringsgruppen var knyttet ansatte Frisinnede Venstre ansettelse av fast lønnet generalsekretær og flyttet partilokalene til Karl Johansgate. Samarbeidet med finansieringsgruppen ble brutt i 1926. Bruddet med finansieringsgruppen kan ha ført til at den politiske aktiviteten i Frisinnede Venstre gikk betydelig ned.

## Samarbeid med Bondepartiet
I 1925 innledet Vort Land et samarbeid med Bondepartiet og moderorganisasjonen Norges Bondelag. Pengestøtten fra Vort Land gikk hovedsakelig til partiaviser. Finansieringsgruppen kan også ha bidratt til at Bondepartiet støttet den rådende paripolitikken i perioden og Bondepartiets tydelige antikommunistisk profil på 1920-tallet. Vort Lands stadige krav om økonomisk innstrammingspolitikk skulle likevel vise seg å bli for stort og i 1928 brøt gruppen kontakten med Bondepartiet. 

## Vort Lands oppløsning
Det er uklart når gruppen ble oppløst. Den begynte sannsynligvis å forvitre i 1926 etter bruddet med Høyre. Da Johan H. Andresen gikk inn i Høyres rekonstruerte finanskomité i 1927 markerte det en ytterligere forvitring. Ole Johannes Storm gikk inn i Nasjonal Samlings finanskomité i 1933 og døde i 1934. Man kan derfor anta at gruppen ble formelt oppløst en gang mellom 1928 og 1933.

## Referanser


## Litteratur
* Carstens, Svein. Fra kjøpmannsdisk til kongens bord: statsminister Ivar Lykke 1872-1949. Trondheim: Ivar K. Lykke. 1992.
* Danielsen, Rolf. Høyres Historie 2: Borgerlig oppdemmingspolitikk 1918-1940. Oslo: Cappelen. 1984.
* Ohman Nielsen, May-Brith. Senterpartiets Historie 1 1920-1959 - Bondekamp om markedsmakt. Oslo: Det Norske Samlaget. 2001.
* Rudeng, Erik. Sjokoladekongen: Johan Throne Holst – en biografi. Oslo: Universitetsforlaget. 1989.
Bernal Diaz del Castillo

**Bernal Diaz del Castillo** (født en gang mellom 1492 og 1498, død 1584) var en erobrer under den spanske erobringen av Amerika. 

## Tidlig liv
Bernal Diaz del Castillo ble født i Medina del Campo i Spania antageligvis mellom 1492 og 1498. Han ble født inn i en fattig familie, og hadde dermed lite utdannelse. Han kunne derimot lese og skrive, noe som tyder på at han hadde blitt utdannet noe. 

## Ekspedisjon til "Den nye verden" og forsvarer av conquistadorene
Diaz reiste over til Amerika i 1514 i håp om få ta del i erobringen av Tierra Firme, dagens Panama. Denne ekspedisjonen var ikke spesielt vellykket for Diaz, og det var heller ikke ekspedisjonen til Yucatán, i dagens Mexico, som han deltok i 1517. 

Diaz er mest kjent for å vært delaktig i erobringen av Mexico under kaptein Hernán Cortés, og dermed for å ha vært med på å styrte Aztekerriket. 

Videre er han kjent for å ha forsvart koloniseringsprosessen av Mexico, som i hans samtid ble sterkt kritisert særlig av Bartolomé de las Casas´ verk *[[En kort framstilling av ødeleggelsen av (Vest) India]]*. Et annet verk som også inspirerte Diaz til å forsvare hendelsene han hadde vært med på, var biografien til Cortés som var blitt skrevet av en annen av de spanske erobrerne som var delaktig under erobringen av Mexico, Francisco Lopéz de Gómara. Diaz var svært uenig i Gómaras fremstilling av hendelsene, noe som inspirerte ham til å skrive *Historia verdarera de la conquista de la Nueva España*, eller *[[Den ekte historien om erobringen av Nye Spania]]*. Dette verket var ferdigstilt i 1568, men ble ikke publisert før i 1632. Hendelsene verket beskrev fant sted mellom 1519 og 1521. Verket ble derimot ikke påbegynt før på 1550-tallet, da Diaz var over 70 år gammel. 

Dette verket fremstilte de spanske erobrerne mer som helter enn som brutale og nådeløse slik de ble fremstilt av mange andre som beskrev den tidlige spanske koloniseringen. Verket regnes som en av hovedkildene til erobringen av Mexico, ettersom det gir en kronologisk oversikt over hendelsene som fant sted under erobringsprosessen. 

## Guvernør av Guatemala
Diaz returnerte til Spania to ganger etter å ha reist til Amerika, men levde ut sine dager i Guatemala som guvernør av byen Santiago de los Caballeros. Han døde 2. eller 3. januar 1584 i Guatemala. Manuskriptet til *Historia verdadera de la conquista* *de la Nueva* *España* ble sendt til Spania etter Diaz´ død, og videre publisert i 1632 etter å bli redigert nok til å være godkjent av den spanske sensuren. 

## Kilder
* Diaz Bernal, *The conquest of New Spain*, oversatt av J. M. Cohen, Penguin Books, London, 1963.
* Diaz Bernal, *Historia verdarera de la conquista de la Nueva España*, Plaza Editorial Inc., USA, 2011.  

## Referanser
Albert J. Jongman

**Albert J. Jongman** ble rekruttert inn i den nederlandske etterretningstjenesten (MIVD) etter 09/11-2001 og jobbet her som senioranalyst i terrorismeavdelingen. Her fokuserte han på terrorismens utvikling og trusselvurderinger. Albert J. Jongham startet med å studere vestlig sosiologi på universitetet i Groningen og universitetet i Stockholm. Her spesialiserte han seg på å undersøke væpnede konflikter og politisk vold. Han vitenskapelige karriere begynte  på universitetet i Groningen og i 1987 byttet han til senter for forskning på sosiale  motsetninger (COMT) ved universitetet i Leiden. I 1998 skrev han sammen med Alex P. Schmid standardverket "Political Terrorism: A new guide Actors, Authors, Concepts, Data Bases, Theories and Literature". I løpet av 1990åra produserte han "World Conflict and Human Rights Map" og var redaktør for "Contemporary Genocides, causes, consequences" (1996), han har også bidratt til "Routledge Handbook of Terrorism Research" (Routledge, 2011). I 2012 meldte Albert J. Jongham sin avgang fra Forsvarsdepartementet og startet i stede med rådgivnings arbeids og månedlige trusselsanalyser for CBRNE.

Det nederlandske Forsvarsdepartementet har finansiert flere av Albert J. Jongmans forskningsprosjekter, blant annet hans overvåkning og datainnsamling på områdene væpnet konflikt og menneskerettighetsbrudd. Dette har resultert i den årlige oppdaterte rapporten "PIOOM - World conflict and human rights Map" siden 1997.

Albert J. Jongman er i samarbeid med Alex Peter Schimd mest kjent for sin akademiske definisjon av hva terrorisme er: 
" *En fryktinngytende metode for gjentatt voldelig aksjon, utøvd av (semi-)klandestine individer, grupper eller statsagenter, av idiosynkratiske, kriminelle eller politiske årsaker der – i motsetning til mord – de direkte målene for volden ikke er de endelige målene. De umiddelbare menneskelige voldsofrene velges enten tilfeldig (mulige mål) eller selektivt (representanter eller symbolske mål) i en populasjon av mål og fungerer som medium for budskapet. Trusler og voldelig kommunikasjon mellom terrorister eller terroristorganisasjoner, (mulige) ofre og mål brukes for å manipulere de endelige målene (publikum), ved å gjøre dem til et mål for terror, et mål for krav eller et mål for oppmerksomhet, avhengig av om hovedhensikten er skremsel, tvang eller propaganda."*

## Utdanning;

Albert J. Jongham gikk ut med mastergrad i Sosiologi ved Universitetet i Groningen i 1981, hvor han også jobbet fram til 1987, han har også studert ved Universitetet i Stockholm.

## Utvalgte verk
Albert J. Jongman har i samarbeid med Alex P. Schmid skrevet bøkene "Political Terrorism: A New Guide To Actors, Authors, Concepts, Data Bases, Theories, And Literature" utgitt 28. februar 2005, og Monitoring Human Rights Violations (Series on State Violence, State Terrorism, & Human Rights) utgitt 30. oktober 2004.

## Referanser
Skeleton under Vinter-OL 2018

**Skeleton under Vinter-OL 2018** ble arrangert i Alpensia Sliding Center mellom 15. og 17. februar 2018. Det ble konkurrert i to øvelser: Singel for menn og kvinner. Det deltok 50 utøvere.

## Medaljefordeling

## Medaljevinnere

## Referanser


## Eksterne lenker
* 
* PyeongChang 2018 Skeleton Results på olympics.com
* Skeleton at the 2018 Winter Olympics på olympedia.org
Carl B. Squier

**Carl Brown Squier** (født 17. april 1893 i Decatur i Michigan, død 5. november 1967) var en flypioner fra første verdenskrig og visepresident i Lockheed Corporation. Han solgte Charles Lindbergh et Sirius fly i 1931. Han var den 13. lisensierte pilot i USA.
## Biografi
Mandag 16. mai 1938 kl. 14:07 var en gruppe ansatte og familiemedlemmer i Northwest Airlines og Lockheed Corporation passasjerer i en ny Lockheed L-14 Super Electra. Flyet tok av fra Burbank flyplass med planlagt destinasjon Las Vegas, der flyet formelt skulle overleveres til Northwest Airlines, for så å bli fløyet til St. Paul i Minnesota der flyselskapets hovedkontor lå. Flyet fløy i tåke over Mint Canyon da det styrtet i 3,300 fots høyde i Sierra Pelona Mountains, 27 minutter etter å ha tatt av fra Burbank. Alle sju passasjerer om bord, inkludert en tre år gammel gutt og en nyfødt jente, ble drept momentant. Blant ofrene var Fredrik Whittemore, 42, som var co-pilot og visepresident i Northwest Airlines, og Lenna Squier (34), Squiers kone. Squier selv var i Chicago da hans kone ble drept.

Squier døde av kreft Los Angeles 5. november 1967. Han ble gravlagt i Portal of the Folded Wings Shrine to Aviation i Valhalla Memorial Park Cemetery i Burbank, California.

## Minner
Squier ble innlemmet i Michigan Aviation Hall of Fame 2. oktober 2004.

## Referanser


## Eksterne lenker
*
Snøbrett under Vinter-OL 2018

**Snøbrett under Vinter-OL 2018** ble arrangert i Bokwang Phoenix Park mellom 10. og 24. februar 2018. Det ble, som under Vinter-OL 2014, konkurrert i ti øvelser. For første gang var big air med på programmet, mens parallellslalåm, en øvelse som var ny i 2014, gikk ut igjen. Det deltok cirka 258 deltakere.

## Medaljefordeling

## Medaljevinnere
### Menn

### Kvinner

## Referanser


## Eksterne lenker
* 
* PyeongChang 2018 Snowboard Results på olympics.com
* Snowboarding at the 2018 Winter Olympics på olympedia.org
Skihopping under Vinter-OL 2018

**Skihopping under Vinter-OL 2018** ble arrangert i Alpensia Jumping Park mellom 12. og 20. februar 2018. Det ble konkurrert i fire øvelser: Normalbakke for kvinner og menn, og stor bakke samt lagkonkurranse for menn.

## Medaljefordeling

## Medaljevinnere

## Referanser


## Eksterne lenker
* 
* PyeongChang 2018 Ski Jumping Results på olympics.com
* Ski Jumping at the 2018 Winter Olympics på olympedia.org
NOU 1996: 13, Barnefamilieutvalget

**NOU 1996:13  «Offentlige overføringer til barnefamiliene»** er en norsk offentlig utredning (NOU) fra et utvalgt som ble oppnevnt ved kongelig resolusjon 23. juni 1995 og som avga sin innstilling til Barne- og likestillingsdepartementet 17. juni 1996. Det ble ledet av Svein Longva og ble referert til som **«Barnefamilieutvalget»**.

Medlemmene av utvalget var, i tillegg til Longva: Agnes Andenæs, John G. Bernander, Hilde Bojer, Tor Arne Gangsø, Arvid Hallén, Margaret Eide Hillesand, Svein Konstali, Brit Prytz Lyngner, Svein Sandvik, Gerd-Liv Valla, Einar Bye, Jan Lyngstad og Erling Moe.

## Se også
* NOU 2017: 6, Barnefamilieutvalget

## Referanser
Symfoni nr. 2 (Beethoven)

**''Symfoni nr. 2** i d-dur op. 36* er den 2. symfonien til [[Ludwig van Beethoven]]. Sammenliknet med [[Eroica|oppfølgeren]], og særlig *Skjebnesymfonien*, framtstår den som roligere og mindre dramatisk, of sammenliknes ofte med *Symfoni nr. 4* og *Pastoralesymfonien''. Omstendighetene til Beethoven da han skrev 2. symfonien er spesielle; han var i ferd med å bli døv, og det er derfor interessant at han valgte en i utgangspunktet så lett og udramatisk symfoni i denne sammenhengen.

## Inndeling
Den andre symfonien består av fire satser:

#Adagio molto 3/4 – Allegro vivace con brio, 4/4 D-dur
#Larghetto, 3/8 - A-dur
#Scherzo Allegro 3/4 (D-dur)
#Allegro molto, {2/2 (D-dur)
Verket varer i ca. 33 minutter.

Den første satsen har en lengre adagio enn i den foregående symfonien, og den introduserer også  komplekse rytmeendringer. Den andre satsen, Larghetto, inneholder karakteristisk ornamentering. Larghettoen er også lengre enn vanlig, og følger en form for sonatesatsform, noe som ofte er forbeholdt førstedelen.

Tredjesatsen er muligens inspirert av Haydns scherzo-lek med menuetter.

Finalen, fjerdesatsen, er også spøkefull og munter, og også denne viser spor av Haydn. Også denne er skrevet i en form for sonatesatsform.

## Referanser
Valhalla Memorial Park Cemetery

**Valhalla Memorial Park Cemetery** er en kirkegård ved Victory Boulevard i North Hollywood, California, oppkalt etter Odins palass, stedet for norrøne falne helter.

Kirkegården har en egen avdeling kalt Portal of the Folded Wings Shrine to Aviation som er det siste hvilested for en rekke flypionérer&nbsp;— barnstormere, våghalser og andre luftfartspionerer. Det har et minnesmerke over Amelia Earhart og andre til ære for deres prestasjoner.

Gravplassen har en inngangsportal med fargerike kvinnefigurer som strekker armene opp mot himmelen.

## Grunnleggelsen

Valhalla ble grunnlagt i 1923 av to lokale finansmenn, John R. Osborne og C. C. Fitzpatrick. Inngangsportalen ble tegnet av arkitekt Kenneth McDonald Jr., og utført av skulptøren Federico A. Giorgi for 140&nbsp;000 dollar. Giorgi hadde tidligere bygget ti meter høye elefantstatuer og løver til den episke filmen *[[Intolerance (film)|Intolerance]]* i 1917.

Rotunden ble innviet 1. mars 1925 med en konsert av den engelske alten Maude Elliott. Tilhørerne satt på tepper rundt på gressplenen mellom de tre bassengene og flate markører av framtidige graver. Stedet ble en turistattraksjon, og ble brukt til flere konserter, som også ble kringkastet over radiostasjonen KELW, eiet av Earl L. White. Bare fem måneder etter innvielsen ble Osborne og Fitzpatrick arrestert og dømt for svindel. De hadde solgt de samme gravplassene opptil 16 ganger — med en gevinst på 3 til 4 millioner dollar ifølge *Los Angeles Times*. De ble bøtelagt med 12&nbsp;000 dollar hver og dømt til ti års fengsel, men sonet mindre enn tre år av dommen.

## Statlig kontroll

Etter rettssaken ble kirkegården tatt over av staten California. I 1950 kjøpte brødrene Pierce det 250 mål store området. I løpet av to år hadde de stengt rotunden for biltrafikk og flyttet inngangen fra *Valhalla Drive* i Burbank til Victoria and Cahuenga Boulevard i North Hollywood. Ved den nye inngangen anla de et toetasjes kontorbygg og et likhus.

17. desember 1953 — på 50-årsdagen for Orville og Wilbur Wright's andre 12 meter lange flukt med Wright Flyer ved Kitty Hawk (Nord-Carolina) — ble rotunden innviet som Portal of The Folded Wings for deres innsats for luftfarten. Under seremonien ble de kremerte restene av Walter Richard Brookins gravlagt der. Brookins var den første som fløy en strekning på ti kilometer. Han var Brødren Wrights' første sivile elev.

Da skulptøren Giorgi døde i 1963 ble han gravlagt rett utenfor rotunden, i nærheten av sitt mesterverk.

## Jordskjelv
Den kubeformede bygningen ble sterkt skadet av jordskjelv i 1994, men ble restaurert og gjeninnviet i 1996. To år senere ble det innført i National Register of Historic Places.

## Berømte gravlagte

* Bert Acosta, flypionér 
* Walter Richard Brookins, flypionér 
* Cliff Edwards, skuespiller og sanger
* Lita Grey, skuespiller og Charlie Chaplins andre kone
* Oliver Hardy, skuespiller
* Bert Kinner, flyger
* John Moisant, flypionér
* Mae Murray, skuespiller
* Amelia Earhart, første kvinnelige flyver som krysset Atlanterhavet har en minnesten på stedet

## Referanser